**JARIBIO LA TATHMINI YA TOP - 2016**

**KISWAHILI**

**Kidato cha 1**

**JULAI/AGOSTI**

**MWONGOZO**

**SEHEMU YA A (20 Marks)**

1. Imegunduliwa kwamba usalama nchini Kenya kumedorora . Andika taarifa itakayosomwa kwa redio kuhusu suluhisho la tatizo hili. (alama 20)

**Soluhisho**

* + Serikali iwahamasishe wananchi umuhimu wa kuishi pamoja kwa amani.
  + Sheria iundwe ya kuwaadhibu wahalifu.
  + Mtazamo wa nyumba kumi utiliwe maanani.
  + Ugavi wa raslimali za nchi usawasishwe.
  + Nafasi za ajira ziongezwe.
  + Idara ya elimu iongeze katika mtaala wa masomo somo la umuhimu
  + wa utangamano wa wananchi.

(hoja zozote sita)

**Makala ya redio na runinga huzingatia yafuatayo:**

* Habari yenyewe (lazima iwe na kichwa)
* Pawe na tarehe ya habari yenyewe
* Lazima habari hii ionyeshe kuwa makala yatasomwa lini.Kwa mfano saa saba mchana au sa tatu usiku.
* Makala yenyewe –Ni nini kiini cha habari yenyewe
* Usuli wa habari yenyewe

**Makala yenyewe**

Mtahaniwa awe na utangulizi

Mtahini akadrie majibu ya watahiniwa

Majibu / Hoja

* 1. Ukosefu wa kazi kwa vijana.
  2. Idadi chache ya maafisa wa usalama.
  3. Imani potovu – dini / utamaduni.
  4. Ufisadi
  5. Utepetevu wa uongozi.
  6. Ukosefu wa motisha kwa walinda usalama.
  7. Vifaa / zanaa duni za usalama.
  8. Teknolojia – mtandao.
  9. Ubinafsi, nk

**SEHEMU YA B: UFAHAMU**

**Soma makala yafuatayo kisha ujibu maswali.**

Katiba mpya imeipa lugha ya Kiswahili hadhi nyingine kuifanya kuwa lugha rasmi kando na kuwa ni lugha ya taifa. Mabadiliko haya muhimu yana changamoto kadhaa.

Kwanza kabisa lugha ya Kiswahili sasa itashindania nafasi sawa na ile ya Kiingereza katika shughuli za kikazi. Swala hapa linahusu majukumu ambayo lugha hizi zitatekeleza. Je, lugha hizi zinatumika mtawalia katika shughuli za kikazi au zitatengewa majukumu maalum?

Lugha ya Kiswahili itachukua nafasi ipi? Kiingereza kitaachiwa nani tukizingatia kuwa kwa muda mrefu lugha ya Kiingereza ndiyo imekuwa lugha tawala katika mazingira haya? Je, wananchi wataweza kufanya maombi kwa lugha ya Kiswahili kando na kuendesha mawasiliano ya kiofisi kwa lugha hii? Kwa kifupi ili kusitokee mgongano wa matumizi ya lugha hizi mbili ni muhimu sana kwa watunga - sera kueleza kinagaubaga mawanda ya matumizi ya lugha hizi mbili katika mazingira ya kikazi.

Changamoto nyingine na muhimu ni kiwango cha maandalizi ya wananchi katika kuyapokea mabadiliko haya. Kwanza, wananchi wanafaa wafahamishwe kuhusu haki yao ya kutumia lugha hii katika mazingira ya kazi. Si ajabu kuwa wao hawana habari kuhusu mabadiliko haya ya kisera. Watumishi wa umma nao wanastahili kupewa mafunzo maalumu kuhusu mbinu za mawasiliano katika Kiswahili ili waendeshe shughuli zao vizuri.

Kwa upande mwingine, vyuo vikuu pamoja na taasisi nyingine za mafunzo zinastahili kutoa kozi ya lazima katika lugha ya Kiswahili kwa wanafunzi wanaojiunga nazo ili kuwaandaa kwa mahitaji haya mapya ya kikatiba. Kadhalika, serikali inastahili kuwaandaa wataalamu zaidi wa lugha ya Kiswahili ambao watahusika katika kuwafunza wanaohusika na utekelezaji sera.

Kuna haja pia ya wataalamu wa lugha kuandika vitabu zaidi kwa lugha ya Kiswahili ambavyo vitatoa mafunzo kuhusu mbinu mbalimbali za mawasiliano. Shughuli hii iambatane na ile ya kutafsiri vitabu vilivyoandikwa kwa lugha nyingine kwa ile ya Kiswahili.

Kwa muda mrefu sasa, kumekuwa na tatizo la mitazamo hasi miongoni mwa wananchi kwa lugha ya Kiswahili. Baadhi ya wananchi wamekuwa na sababu zao za kutoitumia lugha hii wakishikilia kuwa lugha yenyewe ni ngumu.

**Aidha**, wananchi wengine wamekuwa na uzoefu wa kuzungumza lugha ya kiingereza au lugha nyingine za kigeni huku wakitoa nafasi finyu kwa lugha ya Kiswahili. Serikali Inastahili kutafuta njia ya kuwahimiza wananchi wote kuionea fahari lugha ya Kiswahili, waipende na kuielewa vizuri.

Ni muhimu kufanywe kila juhudi kuhakikisha kuwa wananchi wanatumia Kiswahili sanifu ili wasije wakakivuruga kwa kukiendeleza visivyo au kwa kukiharibu kwa kijilugha cha sheng au kwa lugha za kienyeji.

Vile vile, ni muhimu wananchi watambue kuwa nchi yetu ya Kenya ndiyo **kitovu** cha lugha hii na hivyo basi wafanye kila juhudi kuitumia ipasavyo ili tusionekane kuwa watumwa katika lugha yetu asili. Tunahitaji viongozi vielelezo nchini ambao wanazungumza Kiswahili sanifu kwa madoido na ufasaha sio tu katika ulingo bali pia katika nyanja nyingine za maisha.

Kwa hivyo viongozi wetu wajiepushe na matumizi ya Kiswahili **chapwa** ili wananchi wahimizike kuzungumza Kiswahili kwa ufasaha. Ingekuwa hata bora ikiwa wangepewa **kipaumbele** katika kupokea mafunzo kabambe katika lugha hii. Pengine tungejifunza mengi kutoka nchi jirani ya Tanzania ambayo kwa kiasi kikubwa ilifaulu kurasmisha Kiswahili na kuleta umoja wa kitaifa.

**MASWALI**

1. Ni kwa njia zipi katiba mpya imeipa Kiswahili hadhi mpya? (alama 2)

*Kwa kuifanya kuwa lugha rasmi na lugha ya taifa.*

1. Fafanua changamoto zinazoikumba lugha ya Kiswahili kama lugha rasmi. (alama 5)

* *Lugha ya kiswahili kushindania nafasi sawa na ile ya kiingereza katika shughuli za kikazi.*
* *Lugha ya Kiswahili itachukua nafasi ipi na kiingereza nacho kichukue ipi.*
* *Kiwango cha maandalizi ya wananchi katika kuyapokea mabadiliko haya*
* *Kufanyika kwa uandishi wa vitabu zaidi vya Kiswahili*
* *Mtazamo hasi wa wananchi kuwa kiswahili ni lugha ngumu*
* *Utoaji wa nafasi finyu kwa lugha ya Kiswahili miongoni mwa wazungummzaji ambao huzionea lugha za kigeni fahari*
* *Kuharibiwa kwa Kiswahili na sheng au lugha za kienyeji.*

**Zozote tano**

1. Taja namna za kuimarisha matumizi ya Kiswahili nchini kulingana na taarifa. (alama 5)

* *Watunga sera kueleza kinagaubaga mawanda ya matumizi ya lugha hizi mbili kazini.*
* *Watumishi wa umma wapewe mafunzo maalumu kuhusu mbinu za mawasiliano katika Kiswahili*
* *Vyuo vikuu na taasisi za mafunzo kuwaandaa wanafunzi wao wapya kuhusu mahitaji mapya ya kikatiba*
* *Wanaohusika na utekelezaji wa sera wapate mafunzo kutoka kwa wataalamu wa Kiswahili*
* *Kuandikiwa kwa vitabu zaidi vitakavyofunza mbinu za mawasiliano.*
* *Wananchi wahimizwe kukionea fahari Kiswahili, wakipende na kukielewa*
* *Viongozi wawe vielelezo kwa kukizungumza Kiswahili sanifu .*
* *Viongozi wapewe kipaumbele katika kufunzwa kwa Kiswahili*

1. Kulingana na habari, ni kwa sababu gani viongozi wa nchi wanafaa kuzungumza Kiswahili sanifu ? (alama 2)

*Wanafaa kuzungumza Kiswahili sanifu ili wananchi wahimizike kuzungumza Kiswahili kwa ufasaha*.

1. Ni kutoka nchi gani kenya inafaa ijifunze kurasmisha kiswahili ? (alama 2)

*Kutoka Tanzania.*

1. Eleza maana ya maneno yafuatayo yalivyotumika katika kifungu. (alama 4)
   * 1. Aidha
     2. Kitovu
     3. Chapwa
     4. Kipaumbele

**SEHEME YA C: MATUMIZI YA LUGHA (Alama 30)**

1. Taja aina ya kila nomino zifuatazo: (alama 3)
2. Mwalimu

*Kawaida*

1. Jozi la viatu

*Jamii*

1. Pesa

*Wingi*

1. Nigeria

*Pekee*

1. Raha

*Dhahania*

1. Kula

*Kitenzi jina*

***½ kila mojawapo***

1. Andika sentensi zifuatazo katika umoja ama wingi. (alama 4)
2. Kinyozi yule ni mvivu.

*Vinyozi wale ni wavivu.*

1. Mahindi ya kuchomwa yameibiwa.

*Mhindi wa kuchoma umeibiwa.*

1. Andika kwa udogo sentensi zifuatazo. (alama 4)
2. Chungu kimoja kimenunuliwa na msichana.

*Kijichungu kimoja kimenunuliwa na kijisichana.*

1. Watoto wale wamenunuliwa viatu.

*Vijitoto/vitoto vile vimenunuliwa vijiatu.*

1. Andika sentensi nne kuonyesha matumizi manne ya alama ya kikomo. (alama 4)

* Ameniuzia nyanya, kitunguu, unga na ndimu.
* Ingawa simpendi, namsalimia
* Daudi, mmojawapo wa wachezaji, watasafiri jioni hii.
* Nimepewa shilling 1, 000 na mzee huyu.

1. Taja ngeli kila nomino ifuatayo hupatikana. (alama 3)
2. Nywele

*u-zi*

1. Kijusi

*A-WA*

1. Kuimba

*KU-KU*

1. Andika sentensi hizi katika hali uliyopewa (alama 3)
2. Paka alimla panya. (kutendwa)

*Panya aliliwa nap aka.*

1. Alifanya hesabu. (kutendeka)

*Hesabu ilifanyika.*

1. Joel alilima shamba kwa niaba ya Sarah.

*Sarah alilimiwa shamba na Joel.*

1. Tofautisha maana katika jozi hii ya sentensi (alama 2)
2. Mama Hamisi atatutembelea.

*Ni mama Hamisi atakayetutembelea.*

1. Mama, Hamisi atatutembelea.

*Hamisi ndiye atakayetutembelea.*

1. Kanusha sentensi zifuatazo (alama 3)
2. Mama alisikia sauti hiyo.

*Mama hakusikia sauti hiyo.*

1. Juma akifika, nitamsalimia.

*Juma asipofika, sitamsalimia.*

1. Nlikupa kalamu yake.

*Sikukupa kalamu yake.*

1. Andika sentensi ifuatayo upya kwa kuzingatia maelezo uliyopewa. (alama 4)

Amina alifika mapema.

1. Hali timilifu

*Amina amefika mapema.*

1. Wakati Ujao

*Amina atafika mapema.*

1. Wakati Uliopita

*Amina alifika mapema.*

1. Hali ya mazoea

*Amina hufika mapema*.

**SEHEMU YA D: ISIMU JAMII (10 marks)**

Mtu X: Tatu kwa mia! Tatu kwa mia! Leo ni bei ya hasara!

Mtu Y:Unauza hii briefcase kwa pesa ngapi?

Mtu X:Hiyo ni seventy bob mtu wangu

Mtu Y:Huwezi kunipunguzia. Niuzie hamsini hivi.

Mtu X:Haiwezekani mtu wangu. NItapata hasara nikiuza hivyo. Ongeza mkwaja, mama.

Mtu Y:Basi hamsini na tano.

Mtu X:Tafadhali ongeza kitu kidogo. Unataka nikule hasara leo? Fikisha sitini na tano.

Mtu Y:Basi sitanunua hii. Sina pesa hizo zote. Unajua uchumi ni mbaya siku hizi.

Mtu X:Tafadhali mtu wangu. Huu mkoba ni mzuri sana. Umetoka Germany. Angalia. Unaweka pesa hapa, kitambulisho hapa halafu unafunga hivi. Hauwezi kupoteza chochote ukiwa na mkoba huu. Angalia wewe mwenyewe. Hakuna mahali pengine utaweza kununua mkoba huu kwa bei ghali kama hii.

Mtu Y:Nimekwambia sina hizo pesa. Nitanunua baadaye ukipunguza bei.

Mtu X:Lete sixty bob. Lakini utakuwa umeniumiza. Nakufanyia hivyo kwa kuwa wewe ni customer poa.

Mtu Y:Sawa basi nitanunua. Shika sixty bob.

Mtu X:Asante Customer. Mungu akubariki. (akimfungia) Hey! Tatu kwa mia. Bei ya hasara! Tatu kwa mia!

1. Tambua Mtu X na Mtu Y. (alama 2)

*Mtu X – muuzaji*

*Mtu Y – mnunuzi*

1. Tambua sajili hii (alama 1)

*Sajili ya biashara/sokoni*

1. Taja maneno matatu kutoka kwenye mazungumzo yanayokufanya useme ni sajili ya (b). (alama 3)

* *Bei*
* *Hasara*
* *Pesa ngapi, nk*

1. Taja sifa nne za sajili hii. (alama 4)

* *Hutumia misimu ili kuwavutia wanunuzi*
* *Ni lugha yenye malumbano hasa watu wanapojadiliana kuhusu bei*
* *Ni lugha legevu - haizingatii kanuni za lugha.*
* *Huchanganya ndimi kwa kuingiza maneno ya lugha za kigeni*
* *Ni yenye heshima na unyenyekevu kwa wanunuaji*
* *Msamiati katika lugha ya Kibiashara*

|  |
| --- |
|  |